|  |  |  |
| --- | --- | --- |
|  | **ใบความรู้** | |
| วิชากระบวนการจัดทำบัญชี รหัสวิชา 20201 - 2008 | สัปดาห์ที่ 1 |
| สาขาการบัญชี ระดับชั้น ปวช.2 | |
| บทที่ 1 รูปแบบธุรกิจ | |
| อ.ผู้สอน | |

ความหมายของรูปแบบธุรกิจ

รูปแบบธุรกิจ หมายถึง แนวทางที่ฝ่ายบริหารใช้ในการที่จะกำหนดความสามารถในการแข่งขันเพื่อกำหนดรูปแบบการนำเสนอสินค้าและบริการเพื่อให้ได้มาซึ่งรายได้และโครงสร้างต้นทุนที่ทำให้เกิดกำไร รวมไปถึงสามารถสร้างผลตอบแทนจากการลงทุนในการผลิตสินค้าและบริการนั้นได้อย่างมีประสิทธิภาพ

รูปแบบของการดำเนินธุรกิจในที่นี้ สามารถแบ่งออกได้เป็น 4 ประเภท คือ

1. กิจการเจ้าของคนเดียว
2. กิจการห้างหุ้นส่วน
3. บริษัทจำกัด
4. บริษัทมหาชนจำกัด

* **กิจการเจ้าของคนเดียว หมายถึง กิจการที่มีบุคคลคนเดียวเป็นเจ้าของกิจการหรือลงทุนคนเดียวควบคุมการดำเนินการเองทั้งหมด**
* **กิจการห้างหุ้นส่วน หมายถึง กิจการที่มีบุคคลตั้งแต่สองคนขึ้นไปเป็นเจ้าของ โดยตกลงร่วมทุนกัน ซึ่งจะลงทุนเป็นเงินสด สินทรัพย์อื่นหรือแรงงานก็ได้**
* **บริษัทจำกัด หมายถึง กิจการที่มีบุคคลตั้งแต่ 3 คนขึ้นไป จัดตั้งโดยแบ่งทุนเป็นหุ้น แต่ละหุ้นมีมูลค่าเท่ากัน**
* **บริษัทมหาชนจำกัด หมายถึง บริษัทที่ตั้งขึ้นเพื่อที่จะเสนอขายหุ้นต่อประชาชน โดยผู้ถือหุ้นมีความรับผิดชอบจำกัดไม่เกินจำนวนเงินมูลค่าหุ้นที่ต้องชำระ**

**ประเภทของธุรกิจ**

**การเลือกประกอบธุรกิจแต่ละประเภทนั้นขึ้นอยู่กับทักษะของผู้ประกอบการที่สามารถจะขับเคลื่อนธุรกิจไปได้ โดยทั่วไปแบ่งออกเป็น 4 ประเภทดังนี้**

1. **ธุรกิจการผลิต**
2. **ธุรกิจการค้าส่ง**
3. **ธุรกิจการค้าปลีก**
4. **ธุรกิจบริการ**

|  |  |  |
| --- | --- | --- |
|  | **ใบความรู้** | |
| วิชากระบวนการจัดทำบัญชี รหัสวิชา 20201 - 2008 | สัปดาห์ที่ 1 |
| สาขาการบัญชี ระดับชั้น ปวช.2 | |
| บทที่ 1 รูปแบบธุรกิจ | |
| อ.ผู้สอน | |

* **ธุรกิจการผลิต หมายถึง การแปรสภาพปัจจัยการผลิตโดยอาศัยกระบวนการผลิตในการแปลงสภาพวัตถุดิบให้เป็นสินค้าหรือบริการ ตามความต้องการของผู้บริโภค ซึ่งปัจจัยการผลิตได้แก่**
* **ทรัพยากรธรรมชาติ เช่น ที่ดิน ป่าไม้ แร่ธาตุ น้ำ อากาศ**
* **แรงงาน เช่น แรงงานทักษะต่ำ แรงงานทักษะสูง**
* **เงินทุน เช่น เงินที่ลงทุน เครื่องมือ อุปกรณ์ต่างๆ**
* **ผู้ประกอบการ เช่น บริษัท ซีพี จำกัด**
* **ธุรกิจการค้าส่ง หมายถึง กิจกรรมทั้งหมดที่เกี่ยวกับการขายสินค้าหรือการให้บริการให้กับองค์กรที่ซื้อไปเพื่อการขายหรือใช้ในทางธุรกิจ ซึ่งมีองค์ประกอบการค้าส่งดังนี้**
* **เป็นผู้ขายต่อให้ลูกค้า โดยมีปริมาณการสั่งซื้อแต่ละครั้งจำนวนมาก**
* **ลูกค้าของสถาบันการค้าส่ง คือ องค์กรที่ซื้อสินค้าไปเพื่อขายหรือใช้ในการผลิตหรือให้บริการ**
* **ไม่ได้มุ่งขายสินค้าในปริมาณที่มากให้กับกลุ่มผู้บริโภคคนสุดท้าย**
* **ธุรกิจการค้าปลีก หมายถึง กิจกรรมต่างๆ ที่เกี่ยวกับกาขายสินค้าหรือบริการให้กับผู้บริโภคคนสุดท้ายเพื่อนำไปใช้ส่วนตัว ซึ่งมีองค์ประกอบการค้าปลีกดังนี้**
* **กิจกรรมทั้งหมดที่เกี่ยวกับการขายสินค้าหรือการให้บริการ**
* **สินค้าหรือการบริการ**
* **ผู้บริโภคคนสุดท้าย**
* **ธุรกิจบริการ** หมายถึง ธุรกิจที่ใช้พนักงานบริการตอบสนองความต้องการของลูกค้าธุรกิจให้บริการมีอยู่หลายชนิด เพราะใช้เงินลงทุนไม่สูงมาก แต่ต้องอาศัยแรงงานและฝีมือของบุคลากร เช่น ร้านตัดผม ร้านเสื้อผ้า ร้านซีกรีด สำนักงานบัญชีและกฎหมาย ร้านเสริมสวย เป็นต้น